CELEX: 32017R0173
Language: fi
Date: 2017-02-01 00:00:00
Title: Komission täytäntöönpanoasetus (EU) 2017/173, annettu 1 päivänä helmikuuta 2017, asetuksen (EY) N:om 1292/2008 ja täytäntöönpanoasetuksen (EU) N:o 887/2011 muuttamisesta valmisteiden Bacillus amyloliquefaciens CECT 5940 ja Enterococcus faecium CECT 4515 hyväksynnän haltijan nimen osalta (ETA:n kannalta merkityksellinen teksti. )

2.2.2017   
            
            
               FI
            
            
               Euroopan unionin virallinen lehti
            
            
               L 28/5
            
         KOMISSION TÄYTÄNTÖÖNPANOASETUS (EU) 2017/173,
   annettu 1 päivänä helmikuuta 2017,
   asetuksen (EY) N:om 1292/2008 ja täytäntöönpanoasetuksen (EU) N:o 887/2011 muuttamisesta valmisteiden Bacillus amyloliquefaciens CECT 5940 ja Enterococcus faecium CECT 4515 hyväksynnän haltijan nimen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Norel SA on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt luvanhaltijan nimen muuttamista komission asetuksen (EY) N:o 1292/2008 (2) ja komission täytäntöönpanoasetuksen (EU) N:o 887/2011 (3) osalta.
            
         
               (2)
            
            
               Hakija väittää, että Evonik Nutrition & Care GmbH on hankkinut Norel SA:lta rehun lisäaineiden Bacillus amyloliquefaciens CECT 5940 ja Enterococcus faecium CECT 4515 4 päivästä heinäkuuta 2016 alkaen. Hakija on esittänyt pyyntöään tukevat olennaiset tiedot.
            
         
               (3)
            
            
               Ehdotettu luvanhaltijan muutos on luonteeltaan puhtaasti hallinnollinen eikä edellytä kyseessä olevien lisäaineiden uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta Evonik Nutrition & Care GmbH voisi hyödyntää markkinoille saattamista koskevia oikeuksiaan, on tarpeen muuttaa hyväksynnän ehtoja.
            
         
               (5)
            
            
               Sen vuoksi asetusta (EY) N:o 1292/2008 ja täytäntöönpanoasetusta (EU) N:o 887/2011 olisi muutettava.
            
         
               (6)
            
            
               Koska tällä asetuksella asetukseen (EY) N:o 1292/2008 ja täytäntöönpanoasetukseen (EU) N:o 887/2011 tehtäviä muutoksia ei ole turvallisuussyistä välttämätöntä alkaa soveltaa välittömästi, on aiheellista säätää siirtymäajasta, jonka aikana olemassa olevat varastot voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1292/2008 muuttaminen
   Korvataan asetuksen (EY) N:o 1292/2008 liitteessä olevassa toisessa sarakkeessa oleva ilmaisu ”Norel SA” ilmaisulla ”Evonik Nutrition & Care GmbH”.
   2 artikla
   Täytäntöönpanoasetuksen (EU) N:o 887/2011 muuttaminen
   Muutetaan täytäntöönpanoasetus (EU) N:o 887/2011 seuraavasti:
   
               a)
            
            
               korvataan otsikossa ”Norel SA” ilmaisulla ”Evonik Nutrition & Care GmbH”;
            
         
               b)
            
            
               korvataan liitteessä olevassa toisessa sarakkeessa oleva ilmaisu ”Norel SA” ilmaisulla ”Evonik Nutrition & Care GmbH”.
            
         3 artikla
   Siirtymätoimenpiteet
   Ennen tämän asetuksen voimaantuloa sovellettavien säännösten mukaisia olemassa olevia lisäainevarastoja voidaan edelleen saattaa markkinoille ja käyttää niiden loppumiseen saakka.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission asetus (EY) N:o 1292/2008, annettu 18 päivänä joulukuuta 2008, Bacillus amyloliquefaciens CECT 5940 -valmisteen (Ecobiol ja Ecobiol plus) hyväksymisestä rehun lisäaineena (EUVL L 340, 19.12.2008, s. 36).
   
      (3)  Komission täytäntöönpanoasetus (EU) N:o 887/2011, annettu 5 päivänä syyskuuta 2011, Enterococcus faecium CECT 4515 -valmisteen hyväksymisestä broilereiden rehun lisäaineena (luvanhaltija Norel SA) (EUVL L 229, 6.9.2011, s. 7).